Andrew Hogg Andrew Hogg (Kingston upon Thames, 2 ta' Marzu 1985) huwa futboler Malti li attwalment jinsab jilgħab mat-tim Grieg ta' Kalloni bħala gowler. Hogg beda l-karriera tal-futbol mat-tim ta' Pietà Hotspurs fejn huwa għamel total ta' 63 apparenza magħhom. Wara, Hogg ingħaqad mat-tim kapitali Malti Valletta fejn għamel numru kbir ta' 120 apparenza f'ħames snin. Fit-8 ta' Ġunju 2012, tħabbar li Andrew Hogg ingħaqad mat-tim Ċipriott Enosis Neon Paralimni. Wara staġun fejn fih kien protagonista bejn il-lasti ta' Enosis bi 22 logħba, nhar id-29 ta' Ġunju 2013 issieħeb mal-klabb promoss ta' Kalloni. Andrew Hogg jilgħab ukoll mat-tim nazzjonali Malti fejn s'issa għamel 30 dehra bil-flokk tan-nazzjonal.